

[bookmark: _GoBack]DEKRET
Nr. 8426, datë 13.12.2013

PËR DHËNIE TË SHTETËSISË SHQIPTARE

Në mbështetje të nenit 92, pika “c” dhe nenit 93 të Kushtetutës, si dhe nenit 9 e nenit 20 të ligjit nr. 8389, datë 5.8.1998 “Për shtetësinë shqiptare”, të ndryshuar, bazuar edhe në propozimin e ministrit të Punëve të Brendshme dhe ministrit të Arsimit e Sportit,

DEKRETOJ:

Neni 1

U jepet shtetësia shqiptare me kërkesë të tyre personave të mëposhtëm:
	1. Ali Yusuf Uyar
2. Agnesa Xhevdet Hadergjonaj
3. Rasim Mustaf Zekaj
4. Mirushe Avdyl Zekaj (Arifaj)
5. Antigona Kadri Podrimaj (Hoxha)
6. Selçuk Zeki Sarikaya
7. Luminita Dumitru Apetri
	8. Andreea Apetri
9. Diell Lulzim Bakalli
10. Ibrahim Youssef Mohamed Abdelselam Elkhayat
11. Edip Beşir Değer
12. Oksana Viktor Voytenko (Vojtenko)
13. Sylvain Joël Jean-Luc Vergnon
14. Taulant Ragip Xhaka



Neni 2

Ky dekret hyn në fuqi menjëherë.
PRESIDENTI I REPUBLIKËS SË ShqipËrisË
Bujar Nishani

VENDIM
Nr. 1057, datë 14.12.2013

PËR NJË NDRYSHIM NË VENDIMIN NR. 500, DATË 6.7.2010 TË KËSHILLIT TË MINISTRAVE “PËR EMËRIMIN E KRYETARIT DHE TË ANËTARËVE TË KËSHILLIT DREJTUES TË AUTORITETIT TË AVIACIONIT CIVIL”, TË NDRYSHUAR

Në mbështetje të nenit 100 të Kushtetutës dhe të nenit 5 të ligjit nr. 10 233, datë 11.2.2010 “Për Autoritetin e Aviacionit Civil’, me propozimin e ministrit të Transportit dhe Infrastrukturës, Këshilli i Ministrave
VENDOSI:

Më pikën 1 të vendimit nr. 500, datë 6.7.2010 të Këshillit të Ministrave, të ndryshuar, në numrat rendorë 1 dhe 4, të bëhen ndryshimet si më poshtë vijon:
“Znj. Arjana Çela, kryetar” zëvendësohet me “z. Bujar Tollkuçi, kryetar”;
“Z. Flir Mosho, anëtar” zëvendësohet me “z. Krislen Keri, anëtar”.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama
VENDIM
Nr. 1059, datë 14.12.2013

PËR EMËRIMIN NË DETYRË TË DISA ANËTARËVE TË KOMISIONIT TË PROKURIMIT PUBLIK

Në mbështetje të nenit 100 të Kushtetutës dhe të pikës 2 të nenit 19/2 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Kryeministrit, Këshilli i Ministrave
VENDOSI:

Emërimin në detyrë të anëtarëve të Komisionit të Prokurimit Publik, si më poshtë vijon:
- Z. Muharrem Çakaj;
- Z. Hektor Muçaj.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM
Nr. 1060, datë 14.12.2013

PËR CAKTIMIN E NUMRIT TË PËRFAQËSUESVE TË ORGANIZATAVE TË PUNËDHËNËSVE DHE TË PUNËMARRËSVE NË KËSHILLIN KOMBËTAR TË PUNËS

Në mbështetje të nenit 100 të Kushtetutës dhe të pikës 5 të nenit 200 të ligjit nr. 7961, datë 12.7.1995 “Kodi i Punës i Republikës së Shqipërisë”, të ndryshuar, me propozimin e ministrit të Mirëqënies Sociale dhe Rinisë, Këshilli i Ministrave

VENDOSI:

1. Përfaqësuesit e organizatave të punëdhënësve dhe të punëmarrësve në Këshillin Kombëtar të Punës janë, si më poshtë vijon:
A. Për organizatat e punëdhënësve:
a) Biznesalbania    							1 anëtar, 1 kandidat;
b) Shoqata Shqiptare e Bankave (SHSHB)   				1 anëtar, 1 kandidat;
c) Shoqata e Ndërtuesve të Shqipërisë (SHNSH)  			1 anëtar, 1 kandidat;
ç) Shoqata Shqiptare e Turizmit (SHSHT)   				1 anëtar, 1 kandidat;
d) Shoqata e Bizneseve të Ushqim-Pijeve  (SHBUP) 			1 anëtar, 1 kandidat;
dh) Shoqata Shqiptare e Teknologjisë së Informacionit (SHSHTI)  	1 anëtar, 1 kandidat;
e) Bashkimi i Investitorëve dhe Industrialistëve Shqiptarë (BI&ISH)  	1 anëtar, 1 kandidat;
ë) Dhoma Kombëtare e Prodhuesve të Veshjeve (DHKPV)  		1 anëtar, 1 kandidat;
f) Byroja Shqiptare e Sigurimeve (BSHS)  				1 anëtar, 1 kandidat;
g) Këshilli i Agrobiznesit Shqiptar (KASH)  				1 anëtar, 1 kandidat.
B. Për organizatat e punëmarrësve:
a) Bashkimi i Sindikatave të Pavarura të Shqipërisë (BSPSH)  		1 anëtar, 1 kandidat;
b) Sindikata e Pavarur e Arsimit të Shqipërisë (SPASH)   		1 anëtar, 1 kandidat;
c) Sindikata e Pavarur e Minatorëve të Shqipërisë (SPMSH)   		1 anëtar, 1 kandidat;
ç) Federata Sindikale e Arsimit dhe Shkencës (FSASH)   		1 anëtar, 1 kandidat;
d) Sindikata Autonome e Ushqim, Tregtisë, Turizmit (SAUTT)   	1 anëtar, 1 kandidat;
dh) Konfederata e Sindikatave të Shqipërisë (KSSH)   			1 anëtar, 1 kandidat;
e) Federata e Punonjësve të Industrisë së Shqipërisë (FPISH)   		1 anëtar, 1 kandidat;
ë) Federata e Sindikatave të Punonjësve të Shërbimit 
Shëndetësor (FSPSHSH) 						1 anëtar, 1 kandidat;
f) Federata e Sindikatave të Punonjësve të Artizanatit 
dhe Manifakturës (FSPAM)   						1 anëtar, 1 kandidat;
g) Federata e Sindikatave të Shërbimeve Financiare, 
Tregtisë, Bankës e Turizmit  						1 anëtar, 1 kandidat.  
2. Emërimi i anëtarëve dhe i kandidatëve të Këshillit Kombëtar të Punës bëhet nga ministri i Mirëqenies Sociale dhe Rinisë, me propozimin e organizatave përkatëse të punëmarrësve dhe punëdhënësve.
3. Vendimi nr. 132, datë 24.2.2010 i Këshillit të Ministrave “Për caktimin e numrit të përfaqësuesve të organizatave të punëmarrësve dhe të punëdhënësve në Këshillin Kombëtar të Punës”, shfuqizohet.
4. Ngarkohet ministri i Mirëqënies Sociale dhe Rinisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM
Nr. 841, datë 18.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN GJIROKASTËR, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve në mbledhjen e datës 18.12.2013, me pjesëmarrjen e:
Lefterije Luzi (Lleshi)		kryetar
Hysen Osmanaj			anëtar 
Klement Zguri			anëtar              
Vera Shtjefni			anëtar,
shqyrtoi çështjen me: 
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste, në qarkun e Gjirokastrës, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të z. Erjon Veliaj.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 175, pika 2, i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

VËREN:

Nëpërmjet shkresës nr. 2526/1 prot., datë 17.12.2012, drejtuar KQZ-së, sekretari i përgjithshëm i Kuvendit, zj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të z. Erjon Veliaj, deputet i zonës zgjedhore qarku Gjirokastër.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 26, datë 2.8.2013 “Shpërndarjen e mandateve brenda koalicioneve zgjedhore dhe përcaktimin e kandidatëve fitues për zonën zgjedhore qarku Gjirokastër, në zgjedhjet për Kuvendin të vitit 2013”. Sipas vendimit të sipërcituar, Partia Socialiste për zonën zgjedhore qarku Gjirokastër për zgjedhjet për Kuvendin e Shqipërisë të datës 23 Qershor 2013, ka fituar 3 mandate dhe kandidatët fitues nga lista shumemërore e Partisë Socialiste për qarkun e Gjirokastrës, janë si më poshtë: me numër rendor 1 (një) Arben Ahmetaj, me numër rendor 2 (dy) Erjon Veliaj, me numër rendor 3 (tre) Anastas Angjeli.
Rezulton se lista shumemërore e Partisë Socialiste në qarkun Gjirokastër, nuk plotëson të gjitha kriteret e përcaktuara në nenin 67 të Kodit Zgjedhor dhe konkretisht nuk plotëson kriterin e gjinisë, duke mos pasur asnjë femër në listën shumemërore. KQZ-ja, me vendimin nr. 337, datë 11.5.2013, vendosi sanksionin administrativ “gjobë në masën 6 milionë lekë” ndaj Partisë Socialiste. Në bazë të nenit 175, pika 2 të Kodit Zgjedhor, KQZ-ja në rast vakance të krijuar në mandatet e fituara nga lista shumemërore e PS-së në zonën zgjedhore qarku Gjirokastër, duhet të zbatonte dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar. Në listën shumemërore të PS-së në qarkun Gjirokastër ka të përfaqësuar vetëm nga një gjini. Gjinia femërore nuk është e përfaqësuar fare. 
Për sa më sipër, mandati i ndërprerë duhet t’i kalojë kandidatit vijues të listës së Partisë Socialiste në zonën zgjedhore qarku Gjirokastër. 
KQZ-ja, me vendimin nr. 337, datë 11.5.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore. Sipas vendimit të mësipërm, lista shumemërore e Partisë Socialiste për qarkun Gjirokastër, e miratuar nga KQZ-ja, ka këtë renditje: me numër rendor 1 (një) Arben Ahmetaj, me numër rendor 2 (dy) Erjon Veliaj, me numër rendor 3 (tre) Anastas Angjeli. 
Sipas listës shumemërore të Partisë Socialiste për qarkun Gjirokastër, kandidati, i cili renditet me numër rendor 4 (katër), është zoti Vladimir Kosta. Nga verifikimi i dokumentacionit të mësipërm, rezulton se personit të cilit do t’i kalojë mandati si deputet për në Kuvendin e Shqipërisë nga lista shumemërore për të plotësuar vendin vakant të krijuar nga dorëheqja e z. Erjon Veliaj, është z. Vladimir Kosta, i cili renditet përkatësisht me numër rendor 4 (katër).

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 175, pika 2 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, të ndryshuar,
VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste qarku Gjirokastër, z. Vladimir Llukan Kosta.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.




VENDIM
Nr. 842, datë 18.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN FIER, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve në mbledhjen e datës 18.12.2013, me pjesëmarrjen e:
Lefterije Luzi (Lleshi)		kryetar
Hysen Osmanaj			anëtar 
Klement Zguri			anëtar              
Vera Shtjefni			anëtar,
shqyrtoi çështjen me: 
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste, në qarkun e Fierit, për plotësimin e vakancës së njoftuar nga Kuvendi i Shqipërisë, pas heqjes dorë nga mandati i deputetit të z. Ilirjan Celibashi.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 164, pika 2 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7335 prot., datë 17.12.2012, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të z. Ilirjan Celibashi, deputet i zonës zgjedhore qarku Fier.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 29, datë 2.8.2013 “Shpërndarjen e mandateve brenda koalicioneve zgjedhore dhe përcaktimin e kandidatëve fitues për zonën zgjedhore qarku Fier, në zgjedhjet për Kuvendin të vitit 2013”. Sipas vendimit të sipërcituar, Partia Socialiste për zonën zgjedhore qarku Fier, për zgjedhjet për Kuvendin e Shqipërisë të datës 23 Qershor 2013, ka fituar 9 mandate dhe kandidatët fitues nga lista shumemërore e Partisë Socialiste për qarkun e Fierit, janë si më poshtë: me numër rendor 1 (një) Gramoz Ruçi, me numër rendor 2 (dy) Erion Braçe, me numër rendor 3 (tre) Eglantina Gjermeni, me numër rendor 4 (katër) Ilirjan Celibashi, me numër rendor 5 (pesë) Armando Subashi, me numër rendor 6 (gjashtë) Arben Çuko, me numër rendor 7 (shtatë) Piro Lutaj, me numër rendor 8 (tetë) Majlinda Bufi, me numër rendor 9 (nëntë) Ervin Koçi.
Rezulton se lista shumemërore e Partisë Socialiste në qarkun e Fierit i plotëson të gjitha kriteret e përcaktuara në nenin 67 të Kodit Zgjedhor, duke përfshirë dhe kriterin e gjinisë. Në këto kushte, zëvendësimi i vakancës do të bëhet sipas përcaktimeve të nenit 164, pika 2. Gjithashtu, konstatojmë se vakanca nuk i përket një mandati të fituar sipas pikës 6 të nenit 67 të Kodit Zgjedhor, për të zbatuar përjashtimin e përcaktuar në nenin 164, pika 2 të Kodit Zgjedhor.
Për sa më sipër, mandati i ndërprerë duhet t’i kalojë kandidatit vijues të listës së Partisë Socialiste në zonën zgjedhore qarku Fier. 
KQZ-ja, me vendimin nr. 337, datë 11.5.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore. Sipas vendimit të mësipërm, lista shumemërore e Partisë Socialiste për qarkun Fier, e miratuar nga KQZ-ja, ka këtë renditje: me numër rendor 1 (një) Gramoz Ruçi, me numër rendor 2 (dy) Erion Braçe, me numër rendor 3 (tre) Eglantina Gjermeni, me numër rendor 4 (katër) Ilirjan Celibashi, me numër rendor 5 (pesë) Armando Subashi, me numër rendor 6 (gjashtë) Arben Çuko, me numër rendor 7 (shtatë) Piro Lutaj, me numër rendor 8 (tetë) Majlinda Bufi, me numër rendor 9 (nëntë) Ervin Koçi.
 Sipas listës shumemërore të Partisë Socialiste për qarkun Fier, kandidati i cili renditet me numër rendor 10 (dhjetë), është zoti Anduel Xhindi. Nga verifikimi i dokumentacionit të mësipërm, rezulton se personit, të cilit do t’i kalojë mandati si deputet për në Kuvendin e Shqipërisë nga lista shumemërore për të plotësuar vendin vakant të krijuar nga dorëheqja e z. Ilirjan Celibashi, është z. Anduel Fatmir Xhindi, i cili renditet përkatësisht me numër rendor 10 (dhjetë).

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 164 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, të ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste qarku Fier, z. Anduel Fatmir Xhindi.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor, pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

VENDIM
Nr. 843, datë 18.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN TIRANË, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve në mbledhjen e datës 18.12.2013, me pjesëmarrjen e:
Lefterije Luzi (Lleshi)		kryetar
Hysen Osmanaj			anëtar 
Klement Zguri			anëtar              
Vera Shtjefni			anëtar,
shqyrtoi çështjen me: 
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste, në qarkun e Tiranës, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të znj. Milena Harito.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 175, pika 2 i ligjit nr. 10 019, datë 29.12.2008 “Kodi Zgjedhor i Republikës së Shqipërisë” i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

VËREN:

Nëpërmjet shkresës nr. 7336 prot., datë 17.12.2012, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të z. Milena Harito, deputete e zonës zgjedhore qarku Tiranë.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 36, datë 2.8.2013 “Shpërndarjen e mandateve brenda koalicioneve zgjedhore dhe përcaktimin e kandidatëve fitues për zonën zgjedhore qarku Tiranë, në zgjedhjet për Kuvendin të vitit 2013”. Sipas vendimit të sipërcituar, Partia Socialiste për zonën zgjedhore qarku Tiranë, për zgjedhjet për Kuvendin e Shqipërisë të datës 23 Qershor 2013, ka fituar 16 mandate dhe kandidatët fitues nga lista shumemërore e Partisë Socialiste për qarkun e Tiranës, janë si më poshtë: me numër rendor 1 (një) Pandeli Majko, me numër rendor 2 (dy) Saimir Tahiri, me numër rendor 3 (tre) Vasilika Hysi, me numër rendor 4 (katër) Ditmir Bushati, me numër rendor 5 (pesë) Fatmir Xhafaj, me numër rendor 6 (gjashtë) Lindita Nikolla, me numër rendor 7 (shtatë) Besnik Baraj, me numër rendor 8 (tetë) Xhemal Qefalia, me numër rendor 9 (nëntë) Sadri Abazi, me numër rendor 10 (dhjetë) Parid Cara, me numër rendor 11 (njëmbëdhjetë) Spartak Braho, me numër rendor 12 (dymbëdhjetë) Artan Gaçi, me numër rendor 13 (trembëdhjetë) Pjerin Ndreu, me numër rendor 14 (katërmbëdhjetë) Rakip Suli, me numër rendor 15 (pesëmbëdhjetë) Milena Harito, me numër rendor 16 (gjashtëmbëdhjetë) Dashamir Peza.
Rezulton se lista shumemërore e Partisë Socialiste në qarkun Tiranë nuk plotëson të gjitha kriteret e përcaktuara në nenin 67 të Kodit Zgjedhor dhe, konkretisht, nuk plotëson kriterin e gjinisë, duke mos pasur 30% nga secila gjini në listën shumemërore. KQZ-ja, me vendimin nr. 337, datë 11.5.2013, vendosi sanksionin administrativ “gjobë në masën 6 milionë lekë” ndaj Partisë Socialiste. Në bazë të nenit 175, pika 2 të Kodit Zgjedhor, KQZ-ja në rast vakante, të krijuar në mandatet e fituara nga lista shumemërore e PS-së në zonën zgjedhore qarku Tiranë, duhet të zbatojë dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar deri në plotësimin e kuotës gjinore. 
Sipas dispozitave të sipërcituara, në çdo rast, rezulton se vakanca e krijuar nga heqja dorë nga mandati i deputetes i znj. Milena Harito, do të zëvendësohet nga kandidatja e parë e gjinisë më pak të përfaqësuar, e cila renditet pas znj. Milena Harito në listën shumemërore të Partisë Socialiste në qarkun Tiranë.
KQZ-ja, me vendimin nr. 337, datë 11.5.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas deklaratës model 03 “Deklarim për vendet sipas kuotës gjinore të listës shumemërore”, të depozituar nga PS-ja në dokumentacionin e listës shumemërore të zonës zgjedhore qarku Tiranë, rezulton se kandidatja e radhës sipas deklarimit është kandidatja me nr. rendor 17 (shtatëmbëdhjetë) znj. Enkelejda Hamit Shkreli.
Për sa më sipër, mandati i ndërprerë i përket kandidates me numër rendor 17 (shtatëmbëdhjetë) znj. Enkelejda Hamit Shkreli, të listës së Partisë Socialiste në zonën zgjedhore qarku Tiranë. 

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 175, pika 2 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, të ndryshuar,
VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste, qarku Tiranë, znj. Enkelejda Hamit Shkreli.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

VENDIM
Nr. 844, datë 18.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN FIER, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve në mbledhjen e datës 18.12.2013, me pjesëmarrjen e:
Lefterije Luzi (Lleshi)		kryetar
Hysen Osmanaj			anëtar 
Klement Zguri			anëtar              
Vera Shtjefni			anëtar,
shqyrtoi çështjen me: 
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste, në qarkun e Fierit, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të z. Eglantina Gjermeni.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 164, pika 2, i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7337 prot., datë 17.12.2012, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të znj. Eglantina Gjermeni, deputete e zonës zgjedhore qarku Fier.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 29, datë 2.8.2013 “Shpërndarjen e mandateve brenda koalicioneve zgjedhore dhe përcaktimin e kandidatëve fitues për zonën zgjedhore qarku Fier, në zgjedhjet për Kuvendin të vitit 2013”. Sipas vendimit të sipërcituar, Partia Socialiste për zonën zgjedhore qarku Fier, për zgjedhjet për Kuvendin e Shqipërisë të datës 23 Qershor 2013, ka fituar 9 mandate dhe kandidatët fitues nga lista shumemërore e Partisë Socialiste për qarkun e Fierit, janë si më poshtë: me numër rendor 1 (një) Gramoz Ruçi, me numër rendor 2 (dy) Erion Braçe, me numër rendor 3 (tre) Eglantina Gjermeni, me numër rendor 4 (katër) Ilirjan Celibashi, me numër rendor 5 (pesë) Armando Subashi, me numër rendor 6 (gjashtë) Arben Çuko, me numër rendor 7 (shtatë) Piro Lutaj, me numër rendor 8 (tetë) Majlinda Bufi, me numër rendor 9 (nëntë) Ervin Koçi.
Rezulton se lista shumemërore e Partisë Socialiste në qarkun Fier i plotëson të gjitha kriteret e përcaktuara në nenin 67 të Kodit Zgjedhor, duke përfshirë dhe kriterin e gjinisë. Në këto kushte, zëvendësimi i vakancës do të bëhet sipas përcaktimeve të nenit 164, pika 2. Gjithashtu, konstatojmë se vakanca i përket një mandati të fituar sipas pikës 6 të nenit 67 të Kodit Zgjedhor. Përpara krijimit të vakancës, mandati i përkiste kandidates znj. Eglantina Gjermeni, e cila i përket gjinisë më pak të përfaqësuar, në këto kushte në plotësimin e vakancës, KQZ-ja do të zbatojë përjashtimin e përcaktuar në nenin 164, pika 2 të Kodit Zgjedhor. 
KQZ-ja, me vendimin nr. 337, datë 11.5.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas nenit 164, pika 2 të Kodit Zgjedhor, vakanca do të plotësohet nga kandidatja e parë në listë pas zonjës Eglantina Gjermeni, që i përket gjinisë femërore. Sipas deklaratës model 03 “Deklarim për vendet sipas kuotës gjinore të listës shumemërore”, të depozituar nga PS-ja, në dokumentacionin e listës shumemërore të zonës zgjedhore, qarku Fier, rezulton se kandidatja e radhës sipas deklarimit është kandidatja me nr. rendor 14 (katërmbëdhjetë), znj. Adelina Petraq Rista. 
Për sa më sipër, mandati i ndërprerë i përket kandidates me numër rendor 14 (katërmbëdhjetë), znj. Adelina Petraq Rista, të listës së Partisë Socialiste në zonën zgjedhore qarku Fier. 
PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 164 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste qarku Fier, znj. Adelina Petraq Rista.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

VENDIM
Nr. 845, datë 18.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË LËVIZJA SOCIALISTE PËR INTEGRIM NË QARKUN TIRANË, PËR PLOTËSIMIN E VAKANCËS SË NJOFTUAR 
NGA KUVENDI I SHQIPËRISË

Komisioni Qendror i Zgjedhjeve në mbledhjen e datës 18.12.2013, me pjesëmarrjen e:
Lefterije Luzi (Lleshi)		kryetar
Hysen Osmanaj			anëtar 
Klement Zguri			anëtar              
Vera Shtjefni			anëtar,
shqyrtoi çështjen me: 
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Lëvizja Socialiste për Integrim, në qarkun e Tiranës, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetes të znj. Klajda Gjosha.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 164, pika 2 i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7338 prot., datë 17.12.2012, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të znj. Klajda Gjosha, deputete e zonës zgjedhore qarku Tiranë.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 36, datë 2.8.2013 “Shpërndarjen e mandateve brenda koalicioneve zgjedhore dhe përcaktimin e kandidatëve fitues për zonën zgjedhore qarku Tiranë, në zgjedhjet për Kuvendin të vitit 2013”. Sipas vendimit të sipërcituar, Partia Lëvizja Socialiste për Integrim, për zonën zgjedhore qarku Tiranë për zgjedhjet për Kuvendin e Shqipërisë të datës 23 Qershor 2013, ka fituar 3 mandate dhe kandidatët fitues nga lista shumemërore e Partisë Lëvizja Socialiste për Integrim për qarkun e Tiranës, janë si më poshtë: me numër rendor 1 (një) Ilir Meta, me numër rendor 2 (dy) Klajda Gjosha, me numër rendor 3 (tre) Luan Rama.
Rezulton se lista shumemërore e Partisë Lëvizja Socialiste për Integrim në qarkun Tiranë i plotëson të gjitha kriteret e përcaktuara në nenin 67 të Kodit Zgjedhor, duke përfshirë dhe kriterin e gjinisë. Në këto kushte, zëvendësimi i vakancës do të bëhet sipas përcaktimeve të nenit 164, pika 2. Gjithashtu, konstatojmë se vakanca i përket një mandati të fituar sipas pikës 6 të nenit 67 të Kodit Zgjedhor, përpara krijimit të vakancës mandati i përkiste kandidatës Klajda Gjosha, e cila i përket gjinisë më pak të përfaqësuar, në këto kushte, në plotësimin e vakancës KQZ-ja do të zbatojë përjashtimin e përcaktuar në nenin 164, pika 2 të Kodit Zgjedhor. 
KQZ-ja, me vendimin nr. 341, datë 11.5.2013 “Për miratimin e listave shumemërore të Partisë Lëvizja Socialiste për Integrim, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Lëvizja Socialiste për Integrim për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas nenit 164, pika 2 të Kodit Zgjedhor, vakanca do të plotësohet nga kandidatja e parë në listë pas zonjës Klajda Gjosha, që i përket gjinisë femërore. Sipas deklaratës model 03 “Deklarim për vendet sipas kuotës gjinore të listës shumemërore”, të depozituar nga LSI-ja në dokumentacionin e listës shumemërore të zonës zgjedhore qarku Tiranë, rezulton se kandidatja e radhës sipas deklarimit është kandidatja me nr. rendor 7 (shtatë) znj. Kejdi Fatmir Mehmetaj.
Për sa më sipër, mandati i ndërprerë i përket kandidates me numër rendor 7 (shtatë) znj. Kejdi Fatmir Mehmetaj të listës së Partisë Lëvizja Socialiste për Integrim në zonën zgjedhore qarku Tiranë. 

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 164 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Lëvizja Socialiste për Integrim qarku Tiranë, znj. Kejdi Fatmir Mehmetaj.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

VENDIM
Nr. 846, datë 18.12.2013

PËR DHËNIEN E MANDATIT TË DEPUTETIT TË KUVENDIT,  KANDIDATIT TË LISTËS SHUMEMËRORE TË PARTISË LËVIZJA SOCIALISTE PËR INTEGRIM NË QARKUN BERAT, PËR PLOTËSIMIN E VAKANCËS SË NJOFTUAR 
NGA KUVENDI I SHQIPËRISË

Komisioni Qendror i Zgjedhjeve në mbledhjen e datës 18.12.2013, me pjesëmarrjen e:
Lefterije Luzi (Lleshi)		kryetar
Hysen Osmanaj			anëtar 
Klement Zguri			anëtar              
Vera Shtjefni			anëtar,
shqyrtoi çështjen me: 
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Lëvizja Socialiste për Integrim, në qarkun e Beratit, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të z. Nasip Naço.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a” dhe neni 175, pika 2 e ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7339 prot., datë 17.12.2012, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të z. Nasip Naço, deputeti i zonës zgjedhore qarku Berat.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 33, datë 2.8.2013 “Shpërndarjen e mandateve brenda koalicioneve zgjedhore dhe përcaktimin e kandidatëve fitues për zonën zgjedhore qarku Berat, në zgjedhjet për Kuvendin të vitit 2013”. Sipas vendimit të sipërcituar, Partia Lëvizja Socialiste për Integrim, për zonën zgjedhore qarku Berat, për zgjedhjet për Kuvendin e Shqipërisë të datës 23 Qershor 2013, ka fituar 2 mandate dhe kandidatët fitues nga lista shumemërore e Partisë Lëvizja Socialiste për Integrim për qarkun e Beratit, janë si më poshtë: me numër rendor 1 (një) Nasip Naço, me numër rendor 2 (dy) Gledjon Rehovica.
Rezulton se lista shumemërore e Partisë Lëvizja Socialiste për Integrim në qarkun e Beratit, nuk i plotëson të gjitha kriteret e përcaktuara në nenin 67 të Kodit Zgjedhor dhe, konkretisht, nuk plotëson kriterin e gjinisë, duke mos pasur një në tre emrat e parë kandidat nga secila gjini. KQZ-ja, me vendimin nr. 341, datë 11.5.2013, vendosi sanksionin administrativ gjobë në masën 4 milionë lekë ndaj Partisë Lëvizja Socialiste për Integrim. Në bazë të nenit 175, pika 2 të Kodit Zgjedhor, KQZ-ja në rast vakance të krijuar në mandatet e fituara nga lista shumemërore e LSI-së, në zonën zgjedhore qarku Berat, duhet të zbatojë dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar. 
KQZ-ja, me vendimin nr. 341, datë 11.5.2013 “Për miratimin e listave shumemërore të Partisë Lëvizja Socialiste për Integrim, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Lëvizja Socialiste për Integrim për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas deklaratës model 03 për vendet sipas kuotës gjinore të listës shumemërore për çdo zonë zgjedhore, në listën shumemërore të LSI-së në qarkun Berat, kandidatja e renditur e para nga gjinia më pak e përfaqësuar, është kandidatja me numër rendor 4 (katër) znj. Silva Maksim Caka.

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 175, pika 2 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar,
VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Lëvizja Socialiste për Integrim qarku Berat, znj. Silva Maksim Caka.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

VENDIM
Nr. 847, datë 18.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË LËVIZJA SOCIALISTE PËR INTEGRIM NË QARKUN ELBASAN, PËR PLOTËSIMIN E VAKANCËS SË NJOFTUAR 
NGA KUVENDI I SHQIPËRISË

Komisioni Qendror i Zgjedhjeve në mbledhjen e datës 18.12.2013, me pjesëmarrjen e:
Lefterije Luzi (Lleshi)		kryetar
Hysen Osmanaj			anëtar 
Klement Zguri			anëtar              
Vera Shtjefni			anëtar,
Shqyrtoi çështjen me: 

OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Lëvizja Socialiste për Integrim, në qarkun e Elbasanit, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të z. Edmond Haxhinasto.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 164, pika 2 i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7340 prot., datë 17.12.2012, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të z. Edmond Haxhinasto, deputet i zonës zgjedhore qarku Elbasan.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 30, datë 2.8.2013 “Shpërndarjen e mandateve brenda koalicioneve zgjedhore dhe përcaktimin e kandidatëve fitues për zonën zgjedhore qarku Elbasan, në zgjedhjet për Kuvendin të vitit 2013”. Sipas vendimit të sipërcituar, Partia Lëvizja Socialiste për Integrim, për zonën zgjedhore qarku Elbasan, për zgjedhjet për Kuvendin e Shqipërisë të datës 23 Qershor 2013 ka fituar 2 mandate dhe kandidatët fitues nga lista shumemërore e Partisë Lëvizja Socialiste për Integrim për qarkun e Elbasanit, janë si më poshtë: me numër rendor 1 (një) Edmond Haxhinasto, me numër rendor 2 (dy) Bujar Kllogjri.
Rezulton se lista shumemërore e Partisë Socialiste për Integrim në qarkun Elbasan i plotëson të gjitha kriteret e përcaktuara në nenin 67 të Kodit Zgjedhor, duke përfshirë dhe kriterin e gjinisë. Në këto kushte zëvendësimi i vakancës do të bëhet sipas përcaktimeve të nenit 164, pika 2. Gjithashtu, konstatojmë se vakanca nuk i përket një mandati të fituar sipas pikës 6 të nenit 67 të Kodit Zgjedhor, për të zbatuar përjashtimin e përcaktuar në nenin 164, pika 2 të Kodit Zgjedhor.
Për sa më sipër, mandati i ndërprerë i përket kandidatit vijues të listës së Partisë Lëvizja Socialiste për Integrim në zonën zgjedhore qarku Elbasan. 
KQZ-ja, me vendimin nr. 341, datë 11.5.2013 “Për miratimin e listave shumemërore të Partisë Lëvizja Socialiste për Integrim, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Lëvizja Socialiste për Integrim për 12 zonat zgjedhore. Sipas vendimit të mësipërm, lista shumemërore e Partisë Socialiste për Integrim për qarkun Elbasan, e miratuar nga KQZ-ja, ka këtë renditje: me numër rendor 1 (një) Edmond Haxhinasto, me numër rendor 2 (dy) Bujar Kllogjri.
Sipas listës shumemërore të Partisë Lëvizja Socialiste për Integrim për qarkun Elbasan, kandidati i cili renditet me numër rendor 3 (tre), është zonja Miranda Rexhep Rira. Nga verifikimi i dokumentacionit të mësipërm rezulton se personit, të cilit do t’i kalojë mandati si deputet për në Kuvendin e Shqipërisë nga lista shumemërore për të plotësuar vendin vakant të krijuar nga dorëheqja e z. Edmond Haxhinasto, është znj. Miranda Rexhep Rira, e cila renditet përkatësisht me numër rendor 3 (tre).
PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 164 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Lëvizja Socialiste për Integrim qarku Elbasan, znj. Miranda Rexhep Rira.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi. 

Vendim
Nr. 82, datë 16.12.2013

Për një ndryshim në rregulloren “Për kontrollin për autenticitet dhe kriteret e riciklimit të kartëmonedhave shqiptare”

Në bazë dhe për zbatim të nenit 12 shkronja “a” nenit 43, shkronja “c” dhe kreut V të ligjit nr. 8269, datë 23.12.1997 “Për Bankën e Shqipërisë”, të ndryshuar, dhe të ligjit nr. 9662, datë 18.12.2006 “Për bankat në Republikën e Shqipërisë”, të ndryshuar, me propozimin e Departamentit të Emisionit, Këshilli Mbikëqyrës i Bankës së Shqipërisë

Vendosi:

1. Të miratojë një ndryshim në rregulloren “Për kontrollin për autenticitet dhe kriteret e riciklimit të kartëmonedhave shqiptare”, miratuar me vendimin nr. 15, datë 13.2.2013 të Këshillit Mbikëqyrës të Bankës së Shqipërisë, si më poshtë vijon:
1.1 Në nenin 25, pika 2, togfjalëshi “jo më vonë se 9 muaj”, zëvendësohet me togfjalëshin “jo më vonë se 12 muaj”.
2. Ngarkohet Departamenti i Emisionit për zbatimin e këtij vendimi.
3. Ngarkohet Kabineti i Guvernatorit për publikimin e këtij vendimi në Buletinin Zyrtar të Bankës së Shqipërisë dhe në Fletoren Zyrtare të Republikës së Shqipërisë.
Ky vendim hyn në fuqi pas botimit në Fletoren Zyrtare të Republikën në Shqipërisë.

Kryetari
Ardian Fullani 

VENDIM
(i shkurtuar)

Gjykata e Rrethit Gjyqësor Durrës, me vendimin nr. 2718, datë 26.11.2013, vendosi shpalljen të zhdukur të shtetasit Fejzo Veip Kuçuku, i datëlindjes 5.4.1926 dhe caktimin si kujdestare të përhershme për administrimin e pasurisë së tij shtetasen Vildane Kuçuku.

